CELEX: 32019D1932
Language: da
Date: 2019-11-18 00:00:00
Title: Rådets afgørelse (EU) 2019/1932 af 18. november 2019 om den holdning, der skal indtages på Den Europæiske Unions vegne i AVS-EU-Ambassadørudvalget til vedtagelsen af en afgørelse om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen

21.11.2019   
               
               
                  DA
               
               
                  Den Europæiske Unions Tidende
               
               
                  L 300/1
               
            
         RÅDETS AFGØRELSE (EU) 2019/1932
         af 18. november 2019
         om den holdning, der skal indtages på Den Europæiske Unions vegne i AVS-EU-Ambassadørudvalget til vedtagelsen af en afgørelse om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet (»AVS«) og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (»AVS-EU-partnerskabsaftalen«) (1) trådte i kraft den 1. april 2003 og finder anvendelse indtil den 29. februar 2020.
                  
               
                     (2)
                  
                  
                     I overensstemmelse med AVS-EU-partnerskabsaftalens artikel 95, stk. 4, første afsnit, blev forhandlingerne om en ny AVS-EU-partnerskabsaftale (»den nye aftale«) indledt i september 2018. Eftersom den nye aftale ikke vil være klar til at blive anvendt fra den dato, hvor den nuværende retlige ramme udløber, er det nødvendigt at træffe overgangsforanstaltninger for at forlænge anvendelsen af bestemmelserne i AVS-EU-partnerskabsaftalen.
                  
               
                     (3)
                  
                  
                     I henhold til AVS-EU-partnerskabsaftalens artikel 95, stk. 4, andet afsnit, skal AVS-EU-Ministerrådet træffe eventuelle nødvendige overgangsforanstaltninger, indtil den nye aftale træder i kraft.
                  
               
                     (4)
                  
                  
                     I medfør af AVS-EU-Partnerskabsaftalens artikel 15, stk. 4, overdrog AVS-EU-Ministerrådet den 23. maj 2019 AVS-EU-Ambassadørudvalget beføjelser til at træffe overgangsforanstaltninger (2). AVS-EU-Ambassadørudvalget skal træffe afgørelse om overgangsforanstaltninger i henhold til AVS-EU-partnerskabsaftalens artikel 95, stk. 4.
                  
               
                     (5)
                  
                  
                     Det er hensigtsmæssigt at fastlægge den holdning, der skal indtages på Unionens vegne i AVS-EU-Ambassadørudvalget, da den afgørelse, der skal vedtages, vil være bindende for Unionen.
                  
               
                     (6)
                  
                  
                     Bestemmelserne i AVS-EU-partnerskabsaftalen vil blive anvendt med henblik på at bevare kontinuiteten i forbindelserne mellem Unionen og dens medlemsstater på den ene side og AVS-staterne på den anden side. Formålet med overgangsforanstaltningerne er derfor ikke at ændre AVS-EU-partnerskabsaftalen i henhold til AVS-EU-partnerskabsaftalens artikel 95, stk. 3.
                  
               
                     (7)
                  
                  
                     Unionens holdning i AVS-EU-Ambassadørudvalget til at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen bør derfor baseres på det udkast til afgørelse, der er knyttet til nærværende afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i AVS-EU-Ambassadørudvalget i henhold til artikel 95, stk. 4, i AVS-EU-partnerskabsaftalen, er at være for at forlænge anvendelsen af bestemmelserne i AVS-EU-partnerskabsaftalen indtil den 31. december 2020 eller indtil den nye aftales ikrafttræden eller indtil den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først, og baseres på det udkast til AVS-EU-Ambassadørudvalgets afgørelse, der er knyttet til nærværende afgørelse.
            Bestemmelserne i AVS-EU-partnerskabsaftalen finder anvendelse i overensstemmelse med formålet og målet med AVS-EU-partnerskabsaftalens artikel 95, stk. 4.
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 18. november 2019.
            
               
                  På Rådets vegne
               
               
                  Formand
               
               J. LEPPÄ
            
         
         
            (1)  EFT L 317 af 15.12.2000, s. 3. AVS-EU-partnerskabsaftalen blev ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
         
            (2)  Afgørelse nr. 1/2019 truffet af AVS-EU-Ministerrådet af 23. maj 2019 om overdragelsen af beføjelser til AVS-EU-Ambassadørudvalget vedrørende afgørelsen om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen [2019/920] (EUT L 146 af 5.6.2019, s. 114).
      
      
         
            UDKAST TIL
            AVS-EU-AMBASSADØRUDVALGETS AFGØRELSE nr. …/2019
            af …
            om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen
            AVS-EU-AMBASSADØRUDVALGET HAR —
            under henvisning til partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (1), særlig artikel 15, stk. 4, og artikel 16, stk. 2, sammenholdt med artikel 95, stk. 4, og
            ud fra følgende betragtninger:
            
                        (1)
                     
                     
                        Partnerskabsaftalen mellem på den ene side medlemmerne af Gruppen af Stater i Afrika, Vestindien og Stillehavet (»AVS«) og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (»AVS-EU-partnerskabsaftalen«) trådte i kraft den 1. april 2003 og finder anvendelse indtil den 29. februar 2020.
                     
                  
                        (2)
                     
                     
                        I overensstemmelse med AVS-EU-partnerskabsaftalens artikel 95, stk. 4, første afsnit, blev forhandlingerne om en ny AVS-EU-partnerskabsaftale (»den nye aftale«) indledt i september 2018. Eftersom den nye aftale ikke vil være klar til at blive anvendt fra den dato, hvor den nuværende retlige ramme udløber, er det nødvendigt at træffe overgangsforanstaltninger for at forlænge anvendelsen af bestemmelserne i AVS-EU-partnerskabsaftalen.
                     
                  
                        (3)
                     
                     
                        I henhold til AVS-EU-partnerskabsaftalens artikel 95, stk. 4, andet afsnit, skal AVS-EU-Ministerrådet træffe eventuelle nødvendige overgangsforanstaltninger, indtil den nye aftale træder i kraft.
                     
                  
                        (4)
                     
                     
                        I medfør af AVS-EU-Partnerskabsaftalens artikel 15, stk. 4, overdrog AVS-EU-Ministerrådet den 23. maj 2019 AVS-EU-Ambassadørudvalget beføjelser til at træffe overgangsforanstaltninger (2).
                     
                  
                        (5)
                     
                     
                        Derfor bør AVS-EU-Ambassadørudvalget i henhold til AVS-EU-partnerskabsaftalens artikel 95, stk. 4, træffe afgørelse om at forlænge anvendelsen af bestemmelserne i AVS-EU-partnerskabsaftalen indtil den 31. december 2020 eller indtil den nye aftales ikrafttræden eller indtil den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først.
                     
                  
                        (6)
                     
                     
                        Bestemmelserne i AVS-EU-partnerskabsaftalen vil blive anvendt med henblik på at bevare kontinuiteten i forbindelserne mellem Unionen og dens medlemsstater på den ene side og AVS-staterne på den anden side. Formålet med overgangsforanstaltningerne er derfor ikke at ændre AVS-EU-partnerskabsaftalen i henhold til AVS-EU-partnerskabsaftalens artikel 95, stk. 3 —
                     
                  VEDTAGET DENNE AFGØRELSE:
            
               Artikel 1
               Anvendelsen af bestemmelserne i AVS-EU-partnerskabsaftalen forlænges indtil den 31. december 2020 eller indtil den nye aftales ikrafttræden eller indtil den midlertidige anvendelse mellem Unionen og AVS-staterne af den nye aftale, afhængigt af hvilket tidspunkt der kommer først.
            
            
               Artikel 2
               Denne afgørelse træder i kraft den 1. marts 2020.
            
            
               Udfærdiget i …, den …
               
                  
                     På AVS-EU-Ambassadørudvalgets vegne
                  
                  
                     Formand
                  
               
            
            
               (1)  EFT L 317 af 15.12.2000, s. 3. AVS-EU-Partnerskabsaftalen blev ændret ved aftale undertegnet i Luxembourg den 25. juni 2005 (EUT L 209 af 11.8.2005, s. 27) og ved aftale undertegnet i Ouagadougou den 22. juni 2010 (EUT L 287 af 4.11.2010, s. 3).
            
               (2)  Afgørelse nr. 1/2019 truffet af AVS-EU-Ministerrådet af 23. maj 2019 om overdragelsen af beføjelser til AVS-EU-Ambassadørudvalget vedrørende afgørelsen om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen [2019/920] (EUT L 146 af 5.6.2019, s. 114).